Surathai21/ocs-krisdika huggingface dataset:
พระราชกำหนดแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. 2542 พ.ศ. 2546
วันที่ประกาศ: 2003-08-11

content: พระราชกำหนด แก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. ๒๕๔๒ พ.ศ. ๒๕๔๖
content: ภูมิพลอดุลยเดช ป.ร. ให้ไว้ ณ วันที่ ๙ สิงหาคม พ.ศ. ๒๕๔๖ เป็นปีที่ ๕๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการป้องกันและปราบปรามการฟอกเงิน พระราชกำหนดนี้มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๕ มาตรา ๓๗ มาตรา ๔๘ และมาตรา ๕๐
content: ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย อาศัยอำนาจตามความในมาตรา ๒๑๘ ของรัฐธรรมนูญแห่งราชอาณาจักรไทย จึงทรงพระกรุณาโปรดเกล้าฯ ให้ตราพระราชกำหนดขึ้นไว้ ดังต่อไปนี้
sectionNo: 1
content: มาตรา ๑ พระราชกำหนดนี้เรียกว่า “พระราชกำหนดแก้ไขเพิ่มเติมพระราชบัญญัติป้องกันและปราบปรามการฟอกเงิน พ.ศ. ๒๕๔๒ พ.ศ. ๒๕๔๖”
sectionNo: 2
content: มาตรา ๒ พระราชกำหนดนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็น (๘) ของบทนิยามคำว่า “ความผิดมูลฐาน” ในมาตรา ๓ แห่งพระราชบัญญัติป้องกันและปราบปรามการฟอกเงิน พ.ศ. ๒๕๔๒ “(๘) ความผิดเกี่ยวกับการก่อการร้ายตามประมวลกฎหมายอาญา”
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
content: หมายเหตุ :- เหตุผลในการประกาศใช้พระราชกำหนดฉบับนี้ คือ โดยที่ได้มีการแก้ไขเพิ่มเติมประมวลกฎหมายอาญากำหนดความผิดเกี่ยวกับการก่อการร้ายและเนื่องจากการสนับสนุนทางการเงินแก่การก่อการร้ายเป็นปัจจัยที่ช่วยสนับสนุนทำให้การก่อการร้ายรุนแรงยิ่งขึ้น อันเป็นการกระทบต่อความมั่นคงของประเทศ
content: ซึ่งคณะมนตรีความมั่นคงแห่งสหประชาชาติได้ขอให้ทุกประเทศร่วมมือดำเนินการป้องกันและปราบปรามการกระทำที่เป็นการก่อการร้าย รวมถึงการสนับสนุนทางทรัพย์สินหรือกรณีอื่นใดที่มีวัตถุประสงค์จะนำไปใช้ดำเนินการก่อการร้ายเพื่อแก้ไขปัญหาให้การก่อการร้ายยุติลงด้วย
content: สมควรกำหนดให้ความผิดฐานก่อการร้ายเป็นความผิดมูลฐานตามพระราชบัญญัติป้องกันและปราบปรามการฟอกเงิน พ.ศ. ๒๕๔๒ เพื่อนำมาตรการตามกฎหมายดังกล่าวมาใช้ควบคู่กัน ซึ่งจะทำให้การบังคับใช้ประมวลกฎหมายอาญาในเรื่องนี้เป็นไปอย่างได้ผล
content: โดยที่เป็นกรณีฉุกเฉินที่มีความจำเป็นรีบด่วนอันมิอาจหลีกเลี่ยงได้ในอันที่จะรักษาความปลอดภัยของประเทศและความปลอดภัยสาธารณะ จึงจำเป็นต้องตราพระราชกำหนดนี้
กฎกระทรวงว่าด้วยหลักเกณฑ์การให้อนุปริญญาของสถาบันอุดมศึกษาเอกชน พ.ศ. 2546
วันที่ประกาศ: 2003-08-26

content: กฎกระทรวง ว่าด้วยหลักเกณฑ์การให้อนุปริญญาของสถาบันอุดมศึกษาเอกชน พ.ศ. ๒๕๔๖
content: อาศัยอำนาจตามความในมาตรา ๗ และมาตรา ๕๐ (๒) แห่งพระราชบัญญัติสถาบันอุดมศึกษาเอกชน พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎทบวง ฉบับที่ ๙ (พ.ศ. ๒๕๒๕) ออกตามความในพระราชบัญญัติสถาบันอุดมศึกษาเอกชน พ.ศ. ๒๕๒๒
sectionNo: 2
content: ข้อ ๒ ผู้ที่สอบไล่ได้ครบทุกลักษณะวิชาตามหลักสูตรปริญญาตรี และได้แต้มระดับคะแนนเฉลี่ยสะสมตลอดหลักสูตรต่ำกว่าเกณฑ์การสำเร็จการศึกษาระดับปริญญาตรี แต่ไม่ต่ำกว่าหนึ่งจุดห้าจากระบบสี่แต้มระดับคะแนน ให้ได้รับอนุปริญญา ระบบสี่แต้มระดับคะแนน หมายถึง ระบบการให้คะแนนตามระบบหน่วยกิต
sectionNo: 2
content: โดยให้การประเมินผลการสอบของผู้สอบไล่ในแต่ละลักษณะวิชากำหนดเป็นตัวอักษรระดับคะแนน และให้อักษรระดับคะแนนแต่ละตัวในแต่ละลักษณะวิชามีแต้มระดับคะแนนประจำกำกับไว้ตามลำดับ ต่ำสุดคือศูนย์ สูงสุดคือสี่ การคิดแต้มระดับคะแนนเฉลี่ยสะสมตลอดหลักสูตร
sectionNo: 2
content: ให้คำนวณโดยการนำแต้มประจำอักษรระดับคะแนนที่สอบผ่านครั้งสุดท้ายของแต่ละรายวิชาจากการประเมินผลการสอบของผู้สอบไล่คูณกับจำนวนหน่วยกิตของลักษณะวิชาที่ทำแต้มระดับคะแนนนั้นได้ แล้วนำผลคูณของทุกลักษณะวิชามารวมกันและนำไปหารด้วยผลรวมของจำนวนหน่วยกิตของทุกลักษณะวิชาตลอดหลักสูตร
sectionNo: 2
content: ผลลัพธ์ที่ได้คือแต้มระดับคะแนนเฉลี่ยสะสมตลอดหลักสูตรของผู้ที่สอบไล่นั้น
content: ให้ไว้ ณ วันที่ ๑๕ สิงหาคม พ.ศ. ๒๕๔๖ ปองพล อดิเรกสาร รัฐมนตรีว่าการกระทรวงศึกษาธิการ
content: หมายเหตุ :- เหตุผลในการประกาศใช้กฎกระทรวงฉบับนี้ คือ
content: เนื่องจากการกำหนดระดับคะแนนเฉลี่ยสะสมของนักศึกษาผู้ที่จะได้รับอนุปริญญาในสถาบันอุดมศึกษาเอกชนไว้ไม่ต่ำกว่าหนึ่งจุดห้าของการคิดค่าระดับคะแนนในระบบสี่แต้มซึ่งคำนวณโดยการนำแต้มระดับคะแนนประจำตัวอักษรในระบบดังกล่าวจากผลการสอบของผู้สอบไล่ทุกตัวอักษรรวมทั้งแต้มระดับคะแนนประจำตัวอักษรที่ต่ำสุดคือศูนย์มาคิด
content: คำนวณด้วยนั้น เป็นการไม่ส่งเสริมให้นักศึกษามีการพัฒนาตนเองและไม่สอดคล้องกับหลักการในพระราชบัญญัติการศึกษาแห่งชาติ พ.ศ. ๒๕๔๒ ที่กำหนดให้กระบวนการจัดการศึกษาต้องส่งเสริมให้ผู้เรียนสามารถพัฒนาตนเองได้เต็มตามศักยภาพ โดยให้ถือว่าผู้เรียนมีความสำคัญที่สุด
content: สมควรปรับปรุงหลักเกณฑ์การคำนวณคะแนนเฉลี่ยของนักศึกษาเสียใหม่ให้สอดคล้องกับหลักการดังกล่าว จึงจำเป็นต้องออกกฎกระทรวงนี้